# data[].attributes.attachment_link.title
Begrebsnøglen til religion - teori og metode

# data[].attributes.attachment_link.description
Begrebsnøglen til religion - Teori og metode Carsten Lykke-Kjeldsen, Bodil Junker Pedersen, Tine Markvard Rask, Tine Overlund Roost og Hans Wagner

# data[].attributes.attachment_link.readable_text
Du kan se 'Opgøret med Scientology' på TV 2 PLAY. Scientology-afhopperen Robert Dam giver TV 2s læsere mulighed at få et indblik i, hvad der foregå
Du kan se 'Opgøret med Scientology' på TV 2 PLAY.
Scientology-afhopperen Robert Dam giver TV 2s læsere mulighed at få et indblik i, hvad der foregår i den religiøse bevægelse, der i 20 år havde kontrollen over ham og hans familie.

Som 20-årig blev Robert Dam indfanget af bevægelsen, da han blev tilbudt at lave en personlighedstest, som er den, organisationen bruger til at hverve medlemmer med.

De næste 20 år viede Robert Dam sit liv til organisationen, hvor han avancerede op i hierarkiet. Målet var at blive et åndeligt supermenneske.

I dag er det over ti år siden, han forlod Scientology. Det skete, efter han kom under mistanke for fusk i organisationen og mærkede de ubehageligheder, som Scientology er berygtet for - afpresning, overvågning og trusler.
Robert Dam chattede efter mandagens program 'Opgøret med Scientology' på tv2.dk. Du kan se svarene på brugernes spørgsmål herunde:
Josie Jensen: Kære Robert! Tillykke med dit liv i friheden. Er det svært, at leve efter de oplevelser du har haft du har haft med Scientology? Hvilke råd ville du give for mennesker som tvivler på, at de har valgt den "rette" tro? Alt held, lykke og kærlighed ønsker jeg til dig og din skønne familie. Varme tanker fra Josie

Inge Langballe: Hvor blåøjet kan man være, hvis man har hørt om deres metoder? Altså kan tro på, at det "grimme" aldrig rammer dig. Samtidig med at du accepterer, hvad andre bliver udsat/ straffes for?
Da jeg kom ind i Scientology i 1984, var der ikke noget, der hed Google. Det er der nu, og folk i dag har nemmere til informationer, og det tror jeg er en af årsagerne til, at det går skidt for organisationen nu.
Kim: Hej Robert. Flot du tør stå frem. Hvor ser du Scientology om 5-10 år. Er de på vej frem eller er sandheden ved at gå op for folk?

Jannick Reitz: Hej Robert. Noget der undre mig, og til dels er provokerende er den måde du håndtere din interaktion med pr chefen, hvordan kan du holde din statur, når du møder et så uoplyst individ som hende. Mit blod ville koge i sådan en situation i ren frustration og afmagt, hvordan gør du det?

torben jørgensen: tak for din historie. Iaften så vi sea org, men kan du forklare hvorfor man aldrig hører fra afhoppere derfra, som fortæller deres historie---de må have gjort forfærdelige ting???

Benjamin Thomsen: Hej Robert, Er der overhovedet noget af deres terapi som dur? Du har jo for mange år siden opnået tilstanden Clear, som jo skulle gøre dig til et "super" menneske, hvor du skulle kunne huske alt hvad du har oplevet i dette liv f.eks. kan du det?
Dem det ikke bider på, de kommer aldrig tilbage efter introkurset. Men dem, det bider på, de bliver ikke hooked.
Henrik: Jeg er selv exscientolog og mens jeg så din interessante, men alt for korte udsendelse, kom jeg til tænke på om man nogen sinde vil opleve at Scientology Kirken lukker ned, som følge af dokumentarfilm som denne og andre ?

Tanya: Hej Robert. Selvom at 1984 var før google og den digitale tidsalder, så undrer det mig stadig at du aldrig havde hørt om scientology eller andre nyreligiøse bevægelser. Jeg selv blev undervist i at de fandtes meget tidligt i folkeskolen, og den lokale præst kom også på skolen og underviste os børn og unge om det. Jeg husker også at vi i vores konfirmationsforberedelser blev undervist i det. Jeg er selv fra 1977, så det var altså også længe for den digitale tidsalder ;) Men havde du oprigtig aldrig før hørt om Scientology og deres metoder siden du kunne finde på at sige ja tak? Og så synes jeg det er SEJT at du i dag står frem, så andre kan blive advaret om deres metoder!!! Godt gået.

Søren Andersen: Hej Robert, super fedt du er kommet ud af Scientology og står frem! Mit spørgsmål lyder på om der er positive aspekter ved organisationen og medlemsskabet?

Nina Pedersen: Kære Robert. Hvad ville du gøre, hvis du havde en god ven eller et familliemedlem, som er medlem af Scientology eller ønsker at blive? Hvilke n strategi skal man benytte, hvis man ikke ønsker at sine pårørende ikke komme ind i organisationen helt fra starten? Det virker som folk ikke er modtagelig for kritik eller selv stiller kritiske spørgsmål, når de først er kommet ind i organisationen.

Lars Petersen: Hej Robert. Efter denne programserie har været vist på fjernsyn, har det så haft nogen konsekvenser for dig? Har du haft ubehagelige episoder? -- Copy to liveblog

Jens: Hej Robert jeg vil spørge om hvad du har lært af det at være med i en sekt kunne du falde i fælden igen eller er du blevet mere mistroisk over for sådan noget man ser tit ved folk der har været i sekter at de søger noget andet inden for religion hilsen jens.

Ahmed: Har Scientology forbindeler til frimurer eller noget i den retning? eller har Scientology forbindelser til magtfulde folk evt. magtfulde medlemmer? -- Copy to liveblog

Hej Ahmed. De har ikke forbindelser til loger eller andre religiøse samfund. De kører helt deres eget. De forbindelser, de har er til fx Tom Cruise eller forretningsfolk, som donerer store penge, og som behandles med fløjlshandsker. de får kun den glamourøse side af organisationen at se - det andet bliver skjult for dem.

Søren: Hej Robert. Hvad gør de danske myndigheder for at stoppe Scientology? Godt at du er ude af det. -- Copy to liveblog

Kim: Hej Robert Jeg er selv skuffet over Going Clear filmen, og det at det ikke har ændret noget ved Scio situationen, hvad med dig? -- Copy to liveblog

Amyline: Hverver Scientology stadig nye medlemmer ved at tilbyde dem persontests? eller hvad gør de for at skaffe nye medlemmer?

Jannick: Hej Robert Jeg sidder og undrer mig lidt over hvordan tjente man penge til sig selv når man var i scientology? Jeg tænker man har vel stadig regninger der skal betales? Det lyder nemlig som om alt tiden bruges i scientology.

Nadia: Hej Robert. Kan man komme tilbage til Sientology når man først er smidt helt ud?

# data[].attributes.attachment_link.title
CHAT: Derfor lyttede Robert ikke til advarslerne om Scientology

# data[].attributes.attachment_link.description
Du kan se 'Opgøret med Scientology' på TV 2 PLAY. Scientology-afhopperen Robert Dam giver TV 2s læsere mulighed at få et indblik i, hvad der foregå Du kan se 'Opgøret med Scientology' på TV 2 PLAY.

# data[].attributes.attachment_link.keywords[]
dianetics: the modern science of mental health (book)

# data[].attributes.attachment_link.description
A brief introduction to Dianetics. SUBSCRIBE! http://bit.ly/SubscribeToOurChannel to be the first to watch new Scientology videos. 0:30 The painful experiences of our past clearly have an effect upon our present behavior - but to what degree, and why? That is the subject of Dianetics.

# data[].attributes.attachment_link.keywords[]
church of scientology (religious organization)

# data[].attributes.attachment_link.description
Watch this Scientology documentary-like commercial by the Church of Scientology answering the question 'What is Scientology?' http://bit.ly/SubscribeToOurChannel to be the first to watch new Scientology videos! Learn more: http://bit.ly/WhatIsScientologyYt 0:12 Scientology is the study of knowledge. It's knowing yourself.... It's the study of Truth. 0:27 It's a new kind of religion.

# data[].attributes.attachment_link.readable_text
Er Scientology en pengemaskine, der hjernevasker deres medlemmer og forfølger deres eksmedlemmer? Scientology mener selv, de har fundet vejen til lykke og succes, og de lukker sjældent medierne ind. Men Bubber har fået unik adgang og forsøger at komme ind på livet af en af de mest omdiskuterede nyreligiøse bevægelser. Se med, når Bubber prøver at forstå, hvad Scientology egentlig gemmer på.

Bubber har altid været fascineret af det anderledes, og i denne dokumentarserie tager han rundt og besøger danskere, der på en eller anden måde skiller sig ud fra normen.

# data[].attributes.attachment_link.title
Danmark ifølge Bubber (13) - Scientology på TV 2 Play

# data[].attributes.attachment_link.description
Er Scientology en pengemaskine, der hjernevasker deres medlemmer og forfølger deres eksmedlemmer? Scientology mener selv, de har fundet vejen til lykke og succes, og de lukker sjældent medierne ind. Men Bubber har fået unik adgang og forsøger at komme ind på livet af en af de mest omdiskuterede nyreligiøse bevægelser.

# data[].attributes.attachment_link.readable_text
Mennesker fra store dele af Europa rejser til Scientologys europæiske hovedkvarter i København for at bestige "Broen til fuldkommen frihed", som blandt andet skal lære dem, at de er udødelige. Det koster flere hundrede tusinde kroner at nå til tops, og nogle ender med at lægge væsentligt mere.

37-årige Anette Iren Johansen forlod Scientology i København efter 10 år med en gæld på cirka tre millioner kroner.

Her er hendes historie.

scientology

Nyreligiøs bevægelse grundlagt i 1954 af amerikaneren L. Ron Hubbard.

Hans lære trækker på mange religiøse og filosofiske traditioner såsom buddhisme og gnosticisme samt psykoanalyse og science fiction.

Scientologys grundlægger L. Ron Hubbard. Foto: Scanpix

Hun kunne mærke pulsen prikke mod sine tindinger.

Det nattemørke hotelværelse var så stille, at hun syntes, hun kunne høre det rytmiske prik, prik, prik. Det var ikke lyden, der holdt hende vågen, det var tankerne, der på en gang slyngede hende rundt og trykkede hende ned. Hvor skulle hun få alle de penge fra? For et par timer siden havde Anette Iren Johansen mærket et sug af stolthed i maven, mens hun stod i rampelyset foran cirka 10.000 mennesker, der klappede af hende. Sammen med hende på scenen havde Scientologys øverste leder, grundlæggeren L. Ron Hubbards efterfølger, den karismatiske David Miscavige, stået. Hun havde modtaget ærestitlen "protektor".

Dagen inden havde to af Scientologys øverste ledere i Europa overtalt hende til at underskrive en check på 40.000 dollar, fortæller hun - svarende til næsten en kvart million kroner. Pengene skulle gå til at redde børn fra psykiatrien, Scientologys hovedfjende, som ifølge organisationen kun har til hensigt at undertrykke mennesker og gøre dem passive og sløve. Pengene havde hun ikke. Men de to scientologer talte godt for sig, og hun ville gerne hjælpe. Det var jo derfor, hun var trådt ind i Scientology. Nu havde hun virkelig ofret sig; gjort noget for sagen. Da rampelysene slukkedes, og natten kom, blev hun betænkelig. Søvnløsheden blev hængende. Også den efterfølgende nat. Og natten efter.

scientology

Scientologys grundlæggende idé er, at mennesket er et åndeligt væsen, som gennem en særlig form for terapi kan frigøre sig fra traumer og opnå erkendelse blandt andet af sin egen udødelighed.

Scientology er en af de mest omdiskuterede nye religiøse bevægelser i Vesten. Kritikere og tidligere medlemmer har beskrevet organisationen som en pengemaskine, og bevægelsen har været involveret i retslige tvister i flere lande.

Medlemstallet er stærkt omdiskuteret. Eks-medlemmer taler om under 100.000 aktive medlemmer, mens Scientology selv taler om millioner.

En efterårsdag fire år tidligere havde Anette Iren Johansen fundet en folder i sin postkasse i den ejendom på Vesterbro i København, hvor hun boede. Året var 2002, og den dengang 25-årige nordmand læste til dyrlæge i Danmark på tredje år. Hun var videbegærlig og havde altid haft et lidt nørdet forhold til matematik, fysik og intelligenstest.

Folderens budskab var klart: Du bruger kun 10 procent af din mentale kapacitet, stod der. Hun kendte ikke afsenderen. Dengang, før det var blevet en hverdagsting at google, havde hun ikke hørt tale om Scientology.

Scientology forsøger at rekruttere nye medlemmer ved at tilbyde personlighedstest, som ifølge organisationen viser, hvad man skal arbejde med for at få succes i livet. Her er den folder, Anette Iren Johansen fandt i sin postkasse. Foto: Paw Wegner Gissel.

Folderen lovede, at hun kunne lære at bruge de sidste 90 procent af sin mentale kapacitet. Hun bestilte en bog, og inde i bogen lå en personlighedstest med 200 spørgsmål, som hun udfyldte og sendte til organisationen, der officielt kalder sig "Church of Scientology".

Få dage efter ringede en medarbejder i organisationen og bad hende komme forbi for at få svar på testen. De hjernevasker folk, sagde en veninde fra dyrlægestudiet, da hun fortalte om sin plan. Men Anette Iren Johansen var ikke bekymret. Hun følte sig intelligent og stærk. Hun fik topkarakterer i skolen og havde både egen bil og lejlighed, selvom hun var studerende. Hun var ikke typen, der blev hjernevasket.

trosbekendelse

Scientologys erklærede mål og trosbekendelse. Afspil videoen.

Derfor besøgte hun Scientologys daværende bygning i Store Kongensgade i det indre København og fik sin test evalueret af en kvindelig scientolog. Spørgsmålene i testen havde været vidt forskellige: Kommer du med tankeløse bemærkninger eller beskyldninger, som du senere fortryder? Synger og fløjter du ofte blot for sjov? Kunne du indordne dig under stram disciplin? Ifølge Scientology skulle testen give Anette Iren Johansen en bedre forståelse af hendes svage og stærke sider. Hun virkede generelt stærk, sagde scientologen, men var der ikke noget, der bekymrede hende? Det var der. Hendes lillebror havde et hashmisbrug, der ifølge Anette Iren Johansen var godt på vej til at ødelægge hans liv, og hendes mor havde et overforbrug af medicin på grund af fysiske smerter.

Det kunne Scientology fikse, sagde scientologen og præsenterede hende for et afvænningsprogram for misbrugere samt et detox-program, som angiveligt kunne fjerne oplagret medicin i kroppen blandt andet gennem svedeture i en sauna. I løbet af et års tid fik hun overtalt både sin bror og mor til at prøve Scientologys behandling. Det virkede. Broderen kom ud af sin afhængighed, og moderen stoppede med sit medicinforbrug og havde færre smerter. Det gjorde indtryk på Anette Iren Johansen.

Samtidig blev hendes lidt nørdede side mere og mere interesseret i Scientology. L. Ron Hubbards filosofi knyttede videnskab til spiritualitet og virkede både logisk og systematisk, syntes hun. Det tiltalte hende. Hun brød sig ikke om religiøse dogmer, men troede på reinkarnation.

Efter at have deltaget i et grundkursus og læst flere bøger om Scientology trådte hun i 2004 igen ind ad døren til Scientology og begyndte på det, hun betragtede som "sin egen spirituelle rejse".

Det er omstridt, hvor meget det egentlig koster at bevæge sig over Scientologys bro til selvudvikling. Ifølge Scientology i Danmark koster det typisk 350.000 kroner at nå til niveauet OT5, mens minimumsprisen ifølge tidligere scientologer er en million kroner. Prislisten her er hentet fra England (2009), der sammen med Danmark tilbyder de højeste kursusniveauer i Europa. Foto: Paw Wegner Gissel.

koncept til salg

Globalt har Scientology ifølge egne oplysninger over 11.000 såkaldte missioner, kirker eller grupper fordelt på flere end 160 lande.

De køber sig alle til at bruge Scientologys koncept. En startpakke indeholdende bøger og andet materiale, man har brug for, hvis man vil åbne en lokal mission, kostede i 2001 35.000 dollar - i dag svarende til godt 200.000 kroner. Det fremgår af et af organisationens ældre blade, og det har ikke været muligt at skaffe nyere tal.

Forudsat at alle køber en startpakke, har Scientologys internationale ledelse i USA dermed tjent milliarder alene på etableringen af lokale missioner og organisationer.

Hun fortæller, at de viste hende billeder af babyer, der blev udsat for groteske forsøg. Psykiatrien var i færd med at ødelægge verden, og gjorde hun ikke noget, var der ingen, der gjorde noget, sagde de ifølge hende. Kunne hun skaffe penge? Det kunne hun godt, svarede hun, men så måtte hun tage et lån.

De bad hende om at underskrive en check på 40.000 dollar. Hun sagde, at hun endnu ikke havde pengene. Men endte alligevel med at skrive under, for hun ville ikke trække sig fra aftalen, selvom hun følte sig presset ind i den. Dagen efter stod hun på scenen i Saint Hill sammen med Scientologys øverste leder. Folk klappede af hende. Hun følte sig både stolt og vigtig. Men havde en underlig fornemmelse i maven.

Samme nat indtrådte søvnløsheden.

Anette Iren Johansen står på scenen under fejringen af årsdagen for grundlæggelsen af Den Internationale Forening af Scientologer. I midten står Scientologys øverste leder, grundlæggeren L. Ron Hubbards efterfølger, David Miscavige. Privatejet foto.

arvtageren

David Miscavige, født 1960, er med Scientologys egen betegnelse Scientologys kirkelige leder.

Som bestyrelsesformand for Religious Technology Center er han en del af Scientologys topadministration og har ansvaret for at sikre, at Hubbards teorier og metoder anvendes korrekt. David Miscavige er blevet rost for at sikre ekspansionen i bevægelsen.

Siden David Miscavige trådte til i midten af 1980'erne er en lang række anklager fra kritikere og tidligere medlemmer blevet rettet mod ham. I artikler i flere amerikanske medier, blandt andet i The New York Times, er han blevet beskyldt for at gå hårdhændet til sine ansatte. Anklagerne er blevet afvist af Miscavige og Scientology-talsmænd.

Anette Refstrup, informationschef i Scientology i Danmark kalder anklagerne et "karaktermord" og skriver til Kristeligt Dagblad, at Scientology har informeret sin advokat om, "disse påstande og beskyldninger, som I ser ud til at ville trykke i jeres artikler, da de er fuldstændigt falske og injurierende vedrørende religionen og David Miscavige".

David Miscavige. Foto: Luke MacGregor/Scanpix.

Tilbage i Danmark tog hun et møde med sin bankrådgiver. Hun skulle bruge et lån til Church of Scientologys arbejde, forklarede hun. Banklån var ikke noget stort problem, og Anette Iren Johansen havde næsten to millioner i friværdi i sin lejlighed. Banken sagde god for lånet på en kvart million og tilbød hende at låne i alt 1,6 millioner kroner, som hun kunne have stående på sin konto. Hun sagde ja tak.

Samtidig blev presset for at rejse penge til istandsættelsen af det nye center i København større, følte hun. En aften blev hun sammen med 30 andre scientologer indkaldt til endnu en "briefing". Dørene blev lukket, og efter to timers oplæg om, hvor dårlig en tilstand verden var i, og hvor stor skade psykiatrien udøvede på verdens børn, blev deltagernes navne skrevet på en tavle. Alle blev spurgt, hvor meget de kunne donere, fortæller Anette Iren Johansen. "Hvem skal være den første til at gøre noget? Anette, hvad kan du give? Kan du give 100.000?" Spørgsmålene blev gentaget og gentaget. Man fik kram og anerkendelse, når man sagde ja, fortæller hun. Mødeformen gentog sig hver måned, indimellem ugentligt.

Anette Iren Johansen donerede først et beløb, så et mere og et mere. "Church of Scientology" gav hende ærestitlen "velgører" - et diplom på, at hun i alt havde doneret over 200.000 kroner til det nye center. Samtidig ville hun hurtigt videre med sin selvudvikling. Der måtte vente noget stort for enden af det hele, tænkte hun, så hun købte en rabatpakke til cirka 180.000 kroner for en del af banklånet.

Penge, hun egentlig ikke havde.

Anette Iren Johansen fik diplom som "Benefactor" (velgører -red.), da hun havde doneret 210.000 kroner til Scientology i København.

gæld

Peter Åkerbäck, lektor i religionshistorie ved Stockholms Universitet, som har studeret Scientology i cirka 15 år:

"Vi har mange af de historier, så de kan ikke være komplet ubegrundede. Vi ved, at mange af kurserne koster mange penge, og vi ved, at medlemmer er meget entusiastiske de første par år og derfor kan nå at tage mange kurser på kort tid. Nogle af de eks-medlemmer, jeg har talt med, fortæller desuden, at indsamlingerne er blevet mere aggressive. Måske låner du penge, for eksempel i din egen virksomhed, til at betale for, og så ender du med gæld. "

Mikael Rothstein, religionshistoriker ved Institut for Historie ved Syddansk Universitet, som har studeret Scientology i flere årtier:

"Det er uden tvivl sandt, at folk kan komme i økonomisk uføre i mødet med Scientology. Men hvis det var det almindelige billede, ville der være mange flere sager. Jeg tør ikke gætte på antallet af problematiske sager, men set i forhold til antallet af scientologer, må det være relativt få."

(Fotos: Peter Åkerbäck: Privatfoto. Mikael Rothstein: Scanpix).

Familien boede i Norge og kendte ikke til hendes forbrug, og studievennerne havde hun mistet kontakten til, da hun droppede dyrlægestudiet for at hellige sig Scientology.

Hun var som i en rus, og hendes kritiske sans forsvandt. Kontakten til almindelige mennesker ude i samfundet var væk, og med de andre scientologer talte hun kun om, hvilke kurser de havde taget, og hvordan man kunne tjene penge til flere kurser. Scientology blev det nye normale. 50.000 kroner i donation var ingenting.

Der findes ikke statistik på, hvor mange der som Anette Iren Johansen har stiftet gæld i Scientology. Spørger man forskerne, får man forskellige svar. Spørger man kritikere og tidligere medlemmer af Scientology, tæller tilfældene af personlig ruin tusinder.

Alene det at sætte spørgsmålstegn ved omfanget er "så utroligt latterligt, at jeg har svært ved at forestille mig, at du ikke arbejder for Scientology," lyder det syrligt fra Steve Hall, da Kristeligt Dagblad stiller spørgsmålet.

Han arbejdede blandt andet som seniorskribent ved Scientologys internationale hovedkvarter, inden han efter 25 år forlod organisationen i 2004. Ifølge ham er "personlig ruin et gennemgående træk og har påvirket tusindvis af mennesker".

Ifølge Scientology er folks private økonomi ikke noget, organisationen blander sig i, men "mange scientologer bidrager gavmildt til deres kirke, fordi de ønsker at støtte religionen, dens religiøse ydelser og kirkens mange humanitære og sociale programmer," skriver informationschef for Scientology Danmark Anette Refstrup i en mail, der kan læses i fuld længde i bunden af denne artikel.

Selvom Scientologys grundlægger L. Ron Hubbard døde i 1986, har større Scientology-afdelinger verden over et kontor stående for at symbolisere, at Hubbard stadig er med dem - helt i tråd med Scientologys forestilling om mennesket som et udødeligt åndeligt væsen. Afdelingen i Jernbanegade i København er ingen undtagelse. Hubbards kontor ligger som det første på venstre hånd, når man går ind i det store hus, som er bevægelsens europæiske hovedkvarter. Foto: Scanpix.

tilstanden clear

Clear er med Scientologys ord den tilstand, der opnås gennem auditering, Scientologys terapiform.

Tilstanden Clear bruges dermed som betegnelse for et menneske, der er blevet frigjort for sine traumer - kaldet engrammer - fra både dette og tidligere liv.

Anette Iren Johansen opnåede tilstanden Clear i 2007, men den forventede følelse af udødelighed udeblev. Privatejet foto.

For Anette Iren Johansen var der et klart formål med pengeforbruget, og i 2007 opnåede hun det, hun længe havde ventet på: Tilstanden Clear.

Men de forventede superkræfter udeblev. Hun havde ikke opnået følelsen af udødelighed. Tværtimod. Hun levede af sit banklån, pengene var næsten væk, og gælden holdt hende vågen om natten. Alligevel var hun stærkt opsat på at fortsætte. Ifølge et citat fra Scientologys grundlægger L. Ron Hubbard befinder man sig nemlig i en farezone, hvis man er blevet Clear, men ikke hurtigt bevæger sig videre op til det endnu højere OT3-niveau. Derfor var det ganske normalt, at hun som Clear følte sig utilpas, fik hun at vide. OT-kurserne ville kunne hjælpe hende af med både søvnløshed og pengeproblemer, tænkte hun.

Hun tog alt det arbejde, hun kunne få. Hun arbejdede som selvstændig konsulent for flere scientologer med egne virksomheder. Hun havde tre job samtidig, men når udgifter og renter til lånet var betalt, var der ikke penge tilbage til kurser.

En dag i sommeren 2009 modtog hun en mail, mens hun var på arbejde. Mailen reklamerede for Hollywood-stjernen Will Smiths succes med Scientology. Hun klikkede på den og blev dirigeret videre til en hjemmeside, som fortalte om Scientology-afhoppere. Højtstående medlemmer, som var gået deres vej. Hun kiggede sig en gang over skulderen ved skrivebordet. Kunne man virkelig forlade Scientology? Hvem, der havde sendt hende mailen, fandt hun aldrig ud af. Men den satte skub i tanker, som hun aldrig før havde tænkt.

Geir Isene

Geir Isene, 48 år. Forlod Scientology i 2009 efter at have været del af organisationen i 25 år. Har som den eneste i Norge nået det allerhøjeste trin, OT8, som kun kan gennemføres på Scientologys skib Freewinds i Caribien. Skrev efter bruddet bogen "Nittenåttifire" (2013) om sine år i Scientology. Arbejder blandt andet som forretningskonsulent.

Få uger efter hørte hun rygter om, at Geir Isene, en nordmand hun kendte, også havde forladt organisationen efter 25 år. Han var ikke hvem som helst. Som den eneste i Norge havde han nået det allerhøjeste trin inden for Scientology. Hun læste hans seks sider lange forklaring. Geir Isene berettede om en kultur, hvor fysisk vold og chikane af medlemmer var udbredt og ligefrem legitimeret af Scientologys ledelse, og rettede en kritik mod det voksende fokus på penge og bygninger:

"Jeg mener, at programmet for Ideal Orgs (Ideelle Organisationer -red.) er et fupnummer, hvor kirken forsøger at føje værdi til sine aktiver ved at presse sine medlemmer for penge uden at give noget tilbage," skrev Geir Isene.

Alt sammen stik imod L. Ron Hubbards lære, argumenterede Geir Isene, som satte pris på Scientologys lære og havde fået stort udbytte af mange kurser.

højtrangerende afhoppere

Mange højtstående medlemmer har ifølge forskere forladt Scientology. Et af dem, Debbie Cook, skabte i 2012 rystelser ned gennem systemet i organisationen, da hun i en mail til angiveligt 12.000 medarbejdere kritiserede de "ekstreme" metoder omkring fundraising.

Debbie Cook havde været kaptajn for Flag Service Organisation i Florida, Scientologys "spirituelle hovedkvarter", og dermed en af de højst rangerende scientologer i verden. Da Scientology ifølge det amerikanske medie USA TODAY reagerede ved at kalde Debbie Cook for en "kætter", endte det efter 29 år med et brud.

Debbie Cook, på billedet, var i mange år et af Scientologys mest kendte ansigter indadtil. Foto: Reklamemateriale.

Beretningerne om Scientology-afhoppere, som Anette Iren Johansen havde fået indblik i, tæller ikke blot nogle få eksempler. De er del af en større bevægelse, som de seneste år har tæret på Scientology, fortæller forskere. To gange i Scientologys historie har et betydeligt antal højtstående medlemmer forladt organisationen, forklarer James Lewis, Scientology-forsker og professor ved afdeling for historie og religiøse studier, Universitetet i Tromsø.

Den første bølge af frafald fandt sted, da Scientologys nuværende leder David Miscavige kom til magten i 1980'erne. Den anden bølge begyndte midt i 2000'erne og finder stadig sted. Begge gange har Scientology blandt andet mistet højtrangerede medlemmer.

Tilbage i København begyndte Anette Iren Johansen i smug at læse mere om Scientology på internettet. Hun kunne ikke stoppe igen. Hver aften i de følgende tre år læste hun beretninger fra tidligere medlemmer om pengeafpresning, magtmisbrug og overgreb på medarbejdere. Ofte på telefonen under dynen, mens hendes daværende kæreste fra Scientology sov ved siden af hende.

Hun blev efterhånden sikker i sin sag: Hun skulle ud.

Men det tog tid at planlægge flugten. Hun kunne ikke bare gå. Hele hendes liv handlede om Scientology.

Hun stoppede gradvist med at tage kurser, og hun holdt op med at donere penge. Hun begyndte at få angstanfald. Flere gange dagligt. Først i 2012 tog hun springet, brød enhver forbindelse til Scientology og flyttede til Norge. Kæresteforholdet gik i forvejen skidt, så bruddet endte udramatisk. Hun solgte sin bil og sin lejlighed i København.

I november 2012 mødte hun Geir Isene i Oslo, de to blev kærester, og det fik organisationen til at udstøde hende, fortæller hun, fordi Geir Isene blev betragtet som en fjende; på Scientology-sprog en suppressiv person.

Efter at den første lettelse over at have forladt Scientology havde lagt sig, blev hun sygemeldt med posttraumatisk stresssyndrom, og i seks måneder lå hun i sin seng og kunne knapt tåle lys eller høje lyde.

Psykisk er hun i dag ovenpå og læser til farmaceut i Oslo. Hun overvejer at lægge sag an mod "Church of Scientology", og hun har oprettet en blog for at hjælpe mennesker, der har været i samme situation som hende. Hun har stadig en gæld på cirka tre millioner kroner.

Men det værste er den vedvarende følelse af at være blevet udnyttet, fortæller Anette Iren Johansen.

Hun betragter sig selv som intelligent. Modig og rebelsk. Hun havde ikke drømt om, at hun kunne blive manipuleret på den måde.

Så hvordan kunne det ske? Hvordan kunne det gå så galt? Det er spørgsmål, hun vil blive ved med at stille sig selv.

En såkaldt "æresliste" fra 2009, hvor de mennesker, der har betalt mest til Scientologys kommende store center i København, fremhæves. Navnene på dem, der kun har givet mindre gavebeløb, er sløret. Men der lokkes med, at man kan se sit navn fremhævet næste gang. Anette Iren Johansens navn er fremhævet, fordi hun forinden havde doneret 120.000 kr. til byggeriet. Foto: Paw Wegner Gissel.

Del artiklen med dine venner:

tilrettelæggelse

Tekst: Tobias Stern Johansen, Rikke Gustavsen og Anne Katrine Gotfred Jensen.

Yderligere research: Lise Lotte Nedergaard.

Diverse akkrediteringer: Fotos: Se billedtekster. Fotos uden billedtekter: Foto af Anette Iren Johansen i sort/hvid (åbningsbillede og i video): Stian Solum/Scanpix. Foto af Scientology-logo (i faktabokse): Amer Ghazzal/Scanpix. Fotos af Scientologys bygninger i Københavnsområdet: Paw Wegner Gissel og Leif Tuxen. Foto af Geir Isene (i video): Tobias Stern Johansen. Intromusik: Kevin MacLoud/Incompetech Royalty Free Music. Video, lyd og billedredigering: Kim Schou. Interaktive grafikker lavet med ThingLink.

Tilrettelæggelse af specialhistorien: Kim Schou.

Læs meget mere om Scientology i Kristeligt Dagblads store tema på k.dk/scientology.

Sådan gjorde vi:

Artiklen er baseret på interview med Anette Iren Johansen, andre tidligere medlemmer af Scientology samt otte forskere fra ind- og udland.

Kristeligt Dagblad har set dokumentation for Anette Iren Johansens gæld og for en række af de største udgifter, hun har haft i Scientology, herunder hendes donationer og flere af hendes kurser.

Anette Refstrup, informationschef for Scientology i Danmark er blevet foreholdt kritikken fra det tidligere medlem af Scientology Anette Iren Johansen. Anette Refstrup har ønsket at svare skriftligt. Her er i fuld længde journalisternes spørgsmål og Anette Refstrups svar:

modsvar

Anette Refstrup, 55 år, informationschef i Scientology og medlem af Søorganisationen, den særlige enhed af scientologer, der har viet deres liv til at tjene Scientology. Foto: Paw Wegner Gissel

Svar fra Anette Refstrup, informationschef for Scientology i Danmark:

En norsk eks-scientolog, som var tilknyttet Scientology i København i perioden 2002-2012, siger, at hun blev presset og manipuleret til at donere stadigt flere penge bl.a. til den nye Ideal Org. i København. Samme eks-medlem siger, at hun følte sig presset ved møder i Scientology-regi, hvor mange scientologer var samlet i et rum i flere timer, og hvor folk blev spurgt i alles påhør, hvor meget de kunne donere. Hvad siger du til det?

"Anette Iren Johansen donerede til sin kirke, fordi hun ønskede, at den skulle klare sig godt. Og på det tidspunkt var hun glad for at støtte sin kirke. Alle scientologi kirker over hele verden følger de samme finansielle principper. Som for de fleste andre religioner, modtager vi hovedparten af vores finansielle støtte fra vores medlemmer. Scientologerne bliver anmodet om at bidrage finansielt til understøttelse og ekspansion af religionen, ved at give donationer for de religiøse ydelser, og ved at bidrage generelt til kirkerne og deres tilknyttede organisationer."

Samme eks-medlem fortæller, at hun lånte cirka 1,6 millioner i banken, hvoraf størstedelen blev brugt til kurser og donationer. Er det normal praksis, at folk skal lægge så mange penge?

(...)

Scientologer hverver medlemmer og sælger litteratur ved Vor Frue Kirke i København. Foto: Paw Wegner Gissel

Samme eks-medlem siger, at Scientology i Danmark anbefalede hende at tage et banklån til at dække udgifter til de første kurser. Hun fortæller derudover, at en scientolog fulgte hende hen til banken og ventede på hende uden for banken. Hvorfor opfordrer I folk til at tage banklån?

(...)

Hvorfor går I med dem i banken?

"Det er blevet fastslået i domstolsafgørelser, at de fundraisingmetoder, der bliver brugt i scientologi kirkerne, ikke er væsensforskellige fra fundraising-metoder anvendt i andre religioner. For eksempel har den italienske højesteret i en vigtig afgørelse fra 1997 vedrørende Scientologi religionen gennemgået og analyseret kirkens fundraising-aktiviteter grundigt, hvor de drager direkte sammenligninger med de fundraising-aktiviteter, der foregår i den katolske kirke og andre religioner:"

Anette Refstrup, informationschef i Scientology. Foto: Paw Wegner Gissel

"De selvsamme religioner, der ifølge dommerne ved appelretten, skulle have repræsenteret den 'almindelige måde at tænke på' inden for emnet religion, har til alle tider afkrævet donationer fra deres troende, som i disse religioners tidlige dage var af en størrelse, der langt overgik de symbolske donationer, der kræves nu om stunder."

"Scientologi er en ung religion, der ikke kan trække på rigdomme indsamlet gennem århundreder, sådan som den katolske kirke, den danske folkekirke eller andre traditionelle religioner. Derfor er det Scientologi medlemmer der sikrer kirkens fortsatte levedygtighed."

Da Anette Iren Johansen trådte ud af Scientology, havde hun en gæld på godt tre millioner danske kroner, hun siger, at hun har stiftet gælden som følge af sine aktiviteter i Scientology. Hvad siger du til det?

"Folks private finansielle dispositioner er ikke noget, kirken har mulighed for at blande sig i."

"Mange scientologer bidrager gavmildt til deres kirke, fordi de ønsker at støtte religionen, dens religiøse ydelser og kirkens mange humanitære og sociale programmer, der gavner samfundet som helhed og derved dem og deres egne familier. De gør det i overensstemmelse med deres økonomiske formåen og personlige forhold."

Del artiklen med dine venner:

Da Anette Iren Johansen og Geir Isene blev kærester og begge havde forladt Scientology, rejste de rundt og kyssede foran Scientologys bygninger. Blandt andet i København, New York, Los Angeles og ved L. Ron Hubbards tidligere hjem i Phoenix, USA. Det gjorde de, fordi der ifølge Anette Iren Johansen er "alt for lidt kærlighed i Scientology". Privatfotos + Scanpix.

Tilbage til top
© Kristeligt Dagblad

# data[].attributes.attachment_link.title
Anette forlod Scientology med en gæld på tre millioner | Kristeligt Dagblad

# data[].attributes.attachment_link.description
Mennesker fra store dele af Europa rejser til Scientologys europæiske hovedkvarter i København for at bestige "Broen til fuldkommen frihed", som blandt andet skal lære dem, at de er udødelige. Det koster flere hundrede tusinde kroner at nå til tops, og nogle ender med at lægge væsentligt mere.

# data[].attributes.body
http://www.scientology.dk/